Ericu950/Stoicheia-meter-silver huggingface dataset:
καὶ μεταξύ τινα εἰπὼν τὸν αὐτὸν αὖθις διαβάλλει ὡς οὐκ ὀρθῶς ἀποδεξάμενον τὸν Ὠριγένη , λέγων οὕτως οὐκ εὐαγγελικῆς ὑπομιμνήσκων διδασκαλίας ταῦτ ἔγραψεν Παυλῖνος , ὁμολογῶν δὲ ἐνίους μὲν ἀφ ἑαυτῶν οὕτω κινεῖσθαι , ἐνίους δὲ ἐκ τῶν ἀναγνωσμάτων τῶν προειρημένων ἀνδρῶν τοῦτον ἦχθαι τὸν τρόπον .
εἶτα τέλος , ὥσπερ τινὰ κορωνίδα τῆς ἀποδείξεως ἐπάγων , ἐκ τῶν Ὠριγένους ῥητῶν τῇ ἑαυτοῦ ὑπέγραψεν ἐπιστολῇ , ὡς μᾶλλον πεῖσαι δυναμένου παρὰ τοὺς εὐαγγελιστὰς καὶ τοὺς ἀποστόλους 0 .
ἔστιν δὲ τὰ ῥητὰ ταῦτα ·
ὥρα ἐπαναλαβόντα περὶ πατρὸς καὶ υἱοῦ καὶ ἁγίου πνεύματος , ὀλίγα τῶν τότε παραλελειμμένων διεξε λθεῖν ·
περὶ πατρὸς ὡς ἀδιαίρετος ὢν καὶ ἀμέριστος υἱοῦ γίγνεται πατήρ , οὐ προβαλὼν αὐτόν , ὡς οἴονταί τινες .
εἰ γὰρ πρόβλημά ἐστιν ὁ υἱὸς τοῦ πατρὸς καὶ γέννημα ἐξ αὐτοῦ , ὁποῖα τὰ τῶν ζῴων γεννήματα , ἀνάγκη σῶμα εἶναι τὸν προβαλόντα καὶ τὸν προβεβλημένον 0 1 .
εἶθ  ἑξῆς μετὰ τὴν τῶν Ὠριγενειῶν φωνῶν παράθεσιν ἐπιφέρει λέγων ταῦτα Ὠριγένης γέγραφεν , μὴ παρὰ τῶν ἱερῶν προφητῶν τε καὶ ἀποστόλων περὶ τῆς ἀιδιότητος τοῦ λόγου μαθεῖν βουληθείς , ἀλλ ἑαυτῷ δεδωκὼς πλεῖον δευτέραν ὑπόθεσιν διηγήσασθαι τοῦ λόγου μάτην τολμᾷ .
καὶ τούτοις δὲ τοῖς ὑπὸ Ὠριγένους ὀρθῶς εἰρημένοις , περὶ τοῦ μὴ δεῖν σωματικήν τινα καὶ παθητικὴν ὑπολαμβάνειν τὴν τῆς θεότητος τοῦ υἱοῦ γέννησιν 0 .
ἀντιλέγει , μάλισθ ὅτι τῷ υἱῷ δέδωκεν ὑπόστασιν .
καὶ ἐπιφέρει τὸν Ὠριγένη πάλιν κακῶς λέγων τοῖς τε ὑπ αὐτοῦ ὀρθῶς γραφεῖσιν ἀντιλέγων ἐν τούτοις ὅτι τὰ τοιαῦτα γράφων Ὠριγένης ἰδίοις ἐχρῆτο δόγμασιν , δῆλον ἀφ ὧν καὶ τὰ ἑαυτοῦ ἀνατρέπει πολλάκις .
ἐν γοῦν ἑτέρῳ χωρίῳ ἅτινα περὶ θεοῦ λέγει , ἀκόλουθόν ἐστιν ὑπομνῆσαι .
γράφει δὲ οὕτως ·
οὐ γὰρ ὁ θεὸς πατὴρ εἶναι ἤρξατο κωλυόμενος , ὡς οἱ γινόμενοι πατέρες ἄνθρωποι , ὑπὸ τοῦ μὴ δύνασθαί πω πατέρες εἶναι 0 .
εἰ γὰρ ἀεὶ τέλειος ὁ θεός , καὶ πάρεστιν αὐτῷ δύναμις τοῦ πατέρα αὐτὸν εἶναι , καὶ καλὸν αὐτὸν εἶναι πατέρα τοιούτου υἱοῦ , τί ἀναβάλλεται καὶ τοῦ καλοῦ ἑαυτὸν στερίσκει καί , ὡς ἔστιν εἰπεῖν , ἐξ οὗ δύναται πατὴρ εἶναι , οὐ γίνεται πατήρ 0 ;
τὸ αὐτὸ μέντοιγε καὶ περὶ τοῦ ἁγίου πνεύματος λεκτέον .
πῶς οὖν Ὠριγένους καὶ τοῦτο γράψαντος , ὁ μακάριος κατ αὐτὸν Παυλῖνος τοῦτο μὲν ἀποκρύψασθαι οὐκ ἀκίνδυνον ἐνόμισεν , χρήσασθαι δὲ εἰς κατασκευὴν τῶν ἑαυτῷ δοκούντων τοῖς ἐναντίοις , ὧν οὐ δὲ αὐτὸν ἂν Ὠριγένη εἴποιμι τὸν λόγον ἀποδοῦναι δυνατὸν εἶναι ;
ἐν τούτοις ὁ Μάρκελλος ἐναντία φάναι αὑτῷ τὸν Ὠριγένη εἰπὼν κατεψεύσατο , μὴ δυνηθεὶς συνεῖναι , ὡς διὰ μὲν τῆς προτέρας παραθέσεως τὸ ἀσώματον καὶ ἀπαθὲς τοῦ πατρὸς ἐδήλου , διὰ δὲ τῆς δευτέρας τὸ μὴ χρόνῳ πρὸ πάντων δὲ αἰώνων τὸν υἱὸν γεγεννηκέναι 0 .
αὖθις δὲ μεθ ἕτερα περὶ τοῦ Ὠριγένους ὁ αὐτὸς ταῦτα γράφει καίτοι εἰ δεῖ τ ἀληθὲς περὶ Ὠριγένους εἰπεῖν , τοῦτο προσήκει λέγειν , ὅτι ἄρτι τῶν κατὰ φιλοσοφίαν ἀποστὰς μαθημάτων , καὶ τοῖς θείοις ὁμιλῆσαι προελόμενος λόγοις πρὸ τῆς ἀκριβοῦς τῶν γραφῶν καταλήψεως , διὰ τὸ πολὺ καὶ φιλότιμον τῆς ἔξωθεν παιδεύσεως θᾶττον τοῦ δέοντος ἀρξάμενος ὑπο γράφειν ὑπὸ τῶν τῆς φιλοσοφίας παρήχθη λόγων , καί τινα δι αὐτοὺς οὐ καλῶς γέγραφεν .
δῆλον δέ 0 ·
ἔτι γὰρ τῶν Πλάτωνος μεμνημένος δογμάτων , καὶ τῆς τῶν ἀρχῶν παρ αὐτῷ διαφορᾶς , ΠΕΡΙ ΑΡΧΩΝ γέγραφεν βιβλίον , καὶ ταύτην τῷ συγγράμματι τὴν ἐπιγραφὴν ἔθετο .
δεῖγμα δὲ τούτου μέγιστον τὸ μη δὲ ἄλλοθέν ποθεν τὴν ἀρχὴν τῶν λέξεων αὐτὸν ἢ τὴν ἐπιγραφὴν τοῦ βιβλίου ποιήσασθαι , ἀλλ ἀπὸ τῶν Πλάτωνι λεχθέντων ῥημάτων 0 ·
γέγραφεν γὰρ ἀρχόμενος οὕτως ·
οἱ πεπιστευκότες καὶ πεπεισμένοι , τοῦτο τὸ ῥητὸν οὕτως εἰρημένον εὕροις ἂν ἐν τῷ Γοργίᾳ Πλάτωνος .
οὔ τ εἰ ἐφέρετο , ἤνεγκεν ἂν διαβολὴν Ὠριγένει φάντι ·
οἱ πεπιστευκότες ἢκαὶ πεπεισμένοι , καὶ συνάψαντι ἑξῆς 0 ·
τὴν χάριν καὶ τὴν ἀλήθειαν  διὰ Ἰησοῦ Χριστοῦ  γεγονέναι καὶ Χριστὸν εἶναι τὴν ἀλήθειαν κατὰ τὸ εἰρημένον ὑπ αὐτοῦ ·
ἐγώ εἰμι ἡ ἀλήθεια  .
ποία γὰρ πρὸς ταῦτα κοινωνία γένοιτ ἄν ποτε Πλάτωνι ;
οὐδὲν Πλάτωνος ΠΕΡΙ ΑΡΧΩΝ μνημονεύεται βιβλίον , οὐ δὲ Ὠριγένης ὁμοίως περὶ ἀρχῶν ἐδόξασεν Πλάτωνι , ὁ μίαν μόνην τὴν ἀγένητον καὶ ἄναρχον καὶ ἐπέκεινα τῶν ὅλων εἰδὼς ἀρχήν , ταύτην τε εἶναι πατέρα ἑνὸς μονογενοῦς υἱοῦ , δι οὗ τὰ πάντα γέγονεν .
ὁ δὲ καὶ ἐν τούτοις Ὠριγένους καταψευσάμενος μεθ ἕτερα προστίθησι λέγων Ἀστερίου γὰρ εἰρηκότος πρὸ τῶν αἰώνων γεγενῆσθαι τὸν λόγον , αὐτὸ τὸ ῥητὸν αὐτὸν ἐλέγχει ψευδόμενον ·
ὥστε μὴ μόνον αὐτὸν τοῦ πράγματος , ἀλλὰ καὶ τοῦ γράμματος διαμαρτεῖν 0 .
εἰ γὰρ  πρὸ τοῦ αἰῶνος ἐθεμελίωσέν με  φησὶν ἡ Παροιμία , πῶς αὐτὸς γεγενῆσθαι αὐτὸν πρὸ τῶν αἰώνων ἔφη ;
ἕτερον γὰρ πρὸ τοῦ αἰῶνος τεθεμελιῶσθαι αὐτόν , καὶ ἕτερον πρὸ τῶν αἰώνων γεγενῆσθαι 0 .
ταῦτα εἰπὼν καὶ προσθεὶς ἕτερα εἰς ἀνατροπὴν τοῦ πρὸ τῶν αἰώνων γεγενῆσθαι τὸν υἱόν , ἐπιλέγει αὐτοῖς ῥήμασιν ἀξιῶ δὲ τοὺς ἐντυγχάνοντας τῶν ἁγίων , ὡσπερεὶ σπέρματα καὶ ἀρχὰς τῆσδε τῆς ἐξηγήσεως ἀληθῶς εἰληφότας , πλείονας ἀποδείξεις προσθεῖναι τοῖς εἰρημένοις , ὥστε ἔτι μᾶλλον τὰς τῶν περὶ τὴν πίστιν διαστρεφόντων ἐλέγχεσθαι προαιρέσεις 0 .
ὄντως γὰρ θεὸν τὸν γεννήσαντα αὐτοὺς ἐγκατέλιπον , καὶ ὤρυξαν ἑαυτοῖς λάκκους συντετριμμένους  .
τοιαῦτα καὶ διὰ τούτων λοιδορησάμενος ἑξῆς πειρᾶται δεικνύναι ὅτι μη δὲ εἰκὼν τοῦ θεοῦ ἐστιν ὁ υἱός , λέγων οὕτως ἀκόλουθον ἡγοῦμαι βραχέα καὶ περὶ τῆς εἰκόνος εἰπεῖν .
γέγραφεν γάρ ·
ἄλλος δέ ἐστιν ὁ ἐξ αὐτοῦ γεννηθείς ,  ὅς ἐστιν εἰκὼν τοῦ θεοῦ τοῦ ἀοράτου  .
εἰκόνος διὰ τοῦτο μέμνηται θεοῦ ἀοράτου Ἀστέριος , ἵνα τοσοῦτον τὸν θεὸν τοῦ λόγου διαφέρειν διδάξῃ , ὅσον καὶ ἄνθρωπος τῆς ἑαυτοῦ εἰκόνος διαφέρειν δοκεῖ .
καὶ μεταξύ τινα εἰπὼν ἐπιφέρει οὐκοῦν πρόδηλον , ὅτι πρὸ τῆς τοῦ ἡμετέρου σώματος ἀναλήψεως ὁ λόγος καθ ἑαυτὸν οὐκ ἦν εἰκὼν τοῦ ἀοράτου θεοῦ 0 .
τὴν γὰρ εἰκόνα ὁρᾶσθαι προσήκει , ἵνα διὰ τῆς εἰκόνος τὸ τέως μὴ ὁρώμενον ὁρᾶσθαι δύνηται .
καὶ ἐπιλέγει πῶς οὖν εἰκόνα τοῦ ἀοράτου θεοῦ τὸν τοῦ θεοῦ λόγον Ἀστέριος εἶναι γέγραφεν ;
αἱ γὰρ εἰκόνες τούτων ὧν εἰσιν εἰκόνες καὶ ἀπόντων δεικτικαί εἰσιν , ὥστε καὶ τὸν ἀπόντα δι αὐτῶν φαίνεσθαι δοκεῖν .
εἰ δὲ τοῦ θεοῦ τοῦ ἀοράτου ὄντος ἀόρατον εἶναι καὶ τὸν λόγον συμβαίνει , πῶς εἰκὼν τοῦ ἀοράτου θεοῦ ὁ λόγος καθ ἑαυτὸν εἶναι δύναται , καὶ αὐτὸς ἀόρατος ὤν ;
καὶ προϊὼν αὖθις λοιδορεῖ , λέγων οὕτως πῶς οὖν οἱ  πλήρεις δόλου καὶ ῥᾳδιουργίας  , ἀποστολικῶς εἰπεῖν , μεταφέρουσιν τὸ ῥητὸν εἰς τὴν πρώτην αὐτοῦ , ὡς οἴονται , κτίσιν , καὶ ταῦτα τοῦ Δαυὶδ περὶ τῆς κατὰ σάρκα αὐτοῦ γενέσεως σαφῶς εἰρηκότος ;
καὶ μεταξὺ τούτων μακρὸν κατατείνας λόγον ἐπιφέρει τί οὖν πρὸς ταῦτα λέξει ;
οὐ γὰρ οἶμαι αὐτὸν ἔχειν τι περὶ τούτου λέγειν .
οὐ δὲ γὰρ σαφῶς αὐτὸν καὶ ἀπαρακαλύπτως ἡγοῦμαι καὶ πρὸς ἑτέρους ὁμολογῆσαι ἄν , ὅπερ αὐτὸς ἐν τῇ ἑαυτοῦ κρύπτει διανοίᾳ , ὡς ἔστιν σαφῶς ἀφ ὧν γέγραφεν μανθάνειν .
ἄλλος μὲν γάρ , φησίν , ἐστὶν ὁ πατὴρ ὁ γεννήσας ἐξ αὑτοῦ τὸν μονογενῆ λόγον καὶ πρωτότοκον ἁπάσης κτίσεως , μόνος μόνον , τέλειος τέλειον , βασιλεὺς βασιλέα , κύριος κύριον , θεὸς θεόν , οὐσίας τε καὶ βουλῆς καὶ δόξης καὶ δυνάμεως ἀπαράλλακτον εἰκόνα .
ταῦτα τὰ ῥητὰ σαφῶς τὴν φαύλην αὐτοῦ περὶ θεότητος ἐλέγχει δόξαν .
πῶς γὰρ ὁ κύριος γεννηθεὶς καὶ ὁθεός , ὡς αὐτὸς προλαβὼν ἔφη , δύναται εἰκὼν θεοῦ εἶναι ;
ἕτερον γὰρ εἰκὼν θεοῦ , καὶ ἕτερον θεός 0 1 2 .
ὥστε εἰ μὲν εἰκών , οὐ κύριος οὐ δὲ θεός , ἀλλ εἰκὼν κυρίου καὶ θεοῦ 0 1 2 ·
εἰ δὲ κύριος ὄντως καὶ θεός , οὐκέτι ὁ κύριος καὶ ὁθεὸς εἰκὼν κυρίου καὶ θεοῦ εἶναι δύναται 0 .
15 καὶ ταῦτα σφόδρα ἀβλεπτῶν εἴρηκεν , οὐκ ἐννοήσας ὡς καὶ ὁ υἱὸς δύναται ἔμψυχός ποτε εἰκὼν τοῦ ἰδίου πατρὸς λεχθῆναι , ἐπειδὰν ᾖ τῷ πατρὶ ὁμοιότατος .
τοῦτο γοῦν καὶ ἡ γραφὴ διδάσκει ἡ λέγουσα  ἔζησεν δὲ Ἀδὰμ τριάκοντα καὶ διακόσια ἔτη , καὶ ἐγέννησεν κατὰ τὴν ἰδέαν αὐτοῦ καὶ κατὰ τὴν εἰκόνα αὐτοῦ ·
καὶ ἐπωνόμασεν τὸ ὄνομα αὐτοῦ Σῆθ  .
καὶ περὶ τῆς θεότητος δὲ τοῦ υἱοῦ ὁ ἀπόστολος διδάσκει λέγων  ὃς ἐν μορφῇ θεοῦ ὑπάρχων οὐχ ἁρπαγμὸν ἡγήσατο τὸ εἶναι ἴσα θεῷ , ἀλλ ἑαυτὸν ἐκένωσεν  , καὶ πάλιν  ὃς ὢν ἀπαύγασμα τῆς δόξης καὶ χαρακτὴρ τῆς ὑποστάσεως  0 .
καὶ ἐν ἑτέροις δὲ εἴρηται  ἀπαύγασμα γάρ ἐστιν φωτὸς ἀιδίου , καὶ ἔσοπτρον ἀκηλίδωτον τῆς τοῦ θεοῦ ἐνεργείας , καὶ εἰκὼν τῆς ἀγαθότητος αὐτοῦ  .
αὐθις δὲ ὁ ἀπόστολος  ἀπεκδυσάμενοι τὸν παλαιὸν ἄνθρωπον , καὶ ἐνδυσάμενοι τὸν νέον τὸν ἀνακαινούμενον εἰς ἐπίγνωσιν κατ εἰκόνα τοῦ κτίσαντος  λέγων , δῆλός ἐστιν οὐ τὴν σάρκα εἰρῆσθαι διδάσκων τὴν εἰκόνα εἶναι τοῦ θεοῦ .
μεταβὰς δὲ αὖθις Μάρκελλος ἐπὶ τοὺς ἐπισκόπους ὧδε γράφει ἰδοὺ γὰρ τὸ κατὰ Ἀστέριον ἡμᾶς οὐ τοσοῦτον λυπεῖ , εἰ τοιαῦτα προήχθη γράφειν , ἀλλ ὅτι καὶ τινες τῶν προεστάναι δοκούντων τῆς ἐκκλησίας , τῆς μὲν ἀποστολικῆς ἐπιλαθόμενοι παραδόσεως , τὰ δὲ ἔξωθεν τῶν θείων προτιμήσαντες τοιαῦτά τινα γράψαι τε καὶ διδάξαι ἐτόλμησαν , ἃ οὐδὲν ἔλαττον τῆς τῶν προειρημένων ἔχεται πλάνης .
καὶ μεθ ἕτερα ἐπιλέγει ἐντυχὼν γὰρ Ναρκίσσου τοῦ Νερωνιάδος προεστῶτος ἐπιστολῇ , ἥν γέγραφεν πρὸς Χρηστόν τινα καὶ Εὐφρόνιον καὶ Εὐσέβιον , ὡς Ὁσίου τοῦ ἐπισκόπου ἐρωτήσαντος αὐτόν , εἰ , ὥσπερ Εὐσέβιος ὁ τῆς Παλαιστίνης δύο οὐσίας εἶναί φησιν , οὕτως καὶ αὐτὸς λέγοι , ἔγνων αὐτὸν ἀπὸ τῶν γραφέντων τρεῖς εἶναι πιστεύειν οὐσίας ἀποκρινόμενον .
ταῦτ εἰπὼν ἀπὸ τοῦ Ναρκίσσου ἐπὶ τὸν Εὐσέβιον μεταβαίνει , κατηγορῶν ὅτι τὸν λόγον τοῦ θεοῦ θεὸν εἶναι ὁμολογεῖ .
γράφει δὲ καὶ περὶ αὐτοῦ ταῦτα διελεῖν γὰρ τὸν λόγον τοῦ θεοῦ τολμήσας καὶ ἕτερον θεὸν τὸν λόγον ὀνομάσαι , οὐσίᾳ τε καὶ δυνάμει διεστῶτα τοῦ πατρός , εἰς ὅσην βλασφημίαν ἐκπέπτωκεν ἔνεστιν σαφῶς ἀπ αὐτῶν τῶν ὑπ αὐτοῦ γραφέντων ῥητῶν ῥᾳδίως μανθάνειν .
γέγραφεν δ αὐταῖς λέξεσιν οὕτως ·
οὐ δήπου δὲ ἡ εἰκὼν καὶ τὸ οὗ ἐστιν ἡ εἰκὼν ἓν καὶ τ αὐτὸν ἐπινοεῖται , ἀλλὰ δύο μὲν οὐσίαι καὶ δύο πράγματα καὶ δύο δυνάμεις , ὡς καὶ τοσαῦται προσηγορίαι 0 1 .
καὶ ταῦτα ὡς καλῶς διαβάλλων προστίθησιν λέγων πῶς οὖν οὐ τὴν αὐτὴν οὗτοι τοῖς ἔξωθεν κακίστην ὁδὸν τραπέντες τὰ αὐτὰ διδάξαι τε καὶ γράψαι πρ οὔθεντο , τοῦ μὲν Εὐσεβίου Οὐαλεντίνῳ τε καὶ Ἑρμῇ ὁμοίως εἰρηκότος , τοῦ δὲ Ναρκίσσου Μαρκίωνί τε καὶ Πλάτωνι ;
εἶθ  ἑξῆς μακρὰν καὶ ἀδόλεσχον ἀπεραντολογίαν συνείρει , φάσκων ἐξ ἀκοῆς μεμαθηκέναι τὸν Εὐσέβιον ὡμιληκέναι τινὰ ἐν Λαοδικείᾳ ποτὲ γενόμενον , καὶ περὶ ὧν οὐκ ἠπίστατο ὡς ἐξ ἀκοῆς μαθὼν γράφει , καὶ ἐπισυνάπτει λέγων δέον τ ἀναντία μετὰ δακρύων τε καὶ πένθους πρὸς κύριον βοᾶν  ἡμάρτομεν , ἠσεβήσαμεν , ἠνομήσαμεν  , καὶ τὸ πονηρὸν ἐνώπιόν σου ἐποιήσαμεν , καὶ νῦν μεταγνόντες τῆς παρά σου τυχεῖν ἀξιοῦμεν φιλανθρωπίας .
ταῦθ  ἥρμοττεν αὐτῷ , ταῦτα συνέφερεν λέγειν διὰ τὴν ἄμετρον τοῦ θεοῦ χρηστότητα καὶ φιλανθρωπίαν .
καίτοι ἀκόλουθον ἦν τὸν μετὰ φιλανθρωπίας καὶ δικαιοσύνης ἐπιμελούμενον θεὸν ἀντειπεῖν λέγοντα  εἰ ἐχθρὸς ὠνείδισέν μέ , ὑπήνεγκα ἄν , καὶ εἰ ὁ μισῶν με ἐπ ἐμὲ ἐμεγαλορημόνησεν , ἐκρύβην ἂν ἀπ αὐτοῦ .
σύ δέ , ἄνθρωπε ἰσόψυχε , ἡγεμών μου καὶ γνωστά μου 0 ·
ὃς ἐπὶ τὸ αὐτὸ ἐγλύκανάς μοι ἐδέσματα , ἐν τῷ οἴκῳ τοῦ θεοῦ ἐπορεύθημεν ἐν ὁμονοίας  .
ὅτι γὰρ σύνεστιν ἡμῖν τοῖς αὐτοῦ λειτουργοῖς ἴσμεν ἀπὸ τῆς αὐτοῦ ῥήσεως ,  ἰδοὺ  γὰρ  ἔσομαι μεθ ὑμῶν ἔφη  πάσας τὰς ἡμέρας  τῆς ζωῆς ὑμῶν  ἕως τῆς συντελείας τοῦ αἰῶνοςε  .
εἶτα ἀκολούθως πάντως που καὶ τὰ ἑπόμενα τοῖς προάγουσιν ἐπήγαγεν ἂν ῥητά .
ἐλθέτω θάνατος ἐπ αὐτούς , καὶ καταβήτωσαν εἰς ᾅδου ζῶντες ·
ὅτι πονηρία ἐν ταῖς καρδίαις αὐτῶνς  0 .
τοὺς γὰρ ἐν ἀχνοίᾳ τῆς ἀσεβείας ὄντας νεκροὺς ὑπὸ τοῦ ᾅδου καταπίνεσθαί φησιν ἡ γραφή ·
νεκροὶ γάρ , καὶ ζῆν δοκοῦντες , ἐτύγχανον ὄν τες .
καὶ πάλιν ἑξῆς τούτοις αἰτιᾶται τὸν Εὐσέβιον , ὡς ἐν τῷ διέναι τὴν Ἀγκύραν τότε ὡμιληκότα ἐπὶ τῆς ἐκκλησίας , ἅπερ φησὶν ἐξ ἀκοῆς μεμαθηκέναι .
ἐφ οἷς ἀγανακτῶν τοιαῦτα γράφει ἀλλ  ὁ μὲν ἀπόστολος τοιαῦτα περὶ τῆς Γαλατῶν πίστεως γράφει ·
Εὐσέβιος δὲ μεταφέρων τὴν ἀποστολικὴν ἔννοιαν , δι ἣν τοῦθ ὁ ἀπόστολος τῆς προειρημένης αἰτίας ἕνεκα ,  τέκνα μους  εἶπεν  οὓς πάλιν ὠδίνω ἄχρις οὑ μορφωθῇ Χριστὸς ἐν ὑμῖνς  , καθήψατο Γαλατῶν ὡς μὴ ὀρθὴν ἐχόντων περὶ θεοῦ δόξαν .
ὤδινεν γὰρ ἀληθῶς δριμεῖάν τινα καὶ πικρὰν ὠδῖνα , ὅτι ἠπίστατο Γαλάτας περὶ θεοσεβείας μὴ ὥσπερ ἐκεῖνος δοξάζοντας , μη δὲ δύο οὐσίας τε καὶ πράγματα καὶ δυνάμεις καὶ θεοὺς λέγοντας 0 .
τήρει δὲ ταῦτα ὅπως διαλοιδορεῖται πικρῶς τῷ μηδὲν εἰρηκότι πλεῖον , ὡς αὐτὸς γράφει , ἢ τὸ ἀποστολικὸν ῥητόν 0 .
καὶ νῦν δύο μὲν θεοὺς λέγειν τὸν Εὐσέβιον ὁμολογεῖ , ὡς ἂν τὸν υἱὸν τοῦ θεοῦ θεολογοῦντα σὺν τῷ πατρί ·
προϊὼν δ ἐν τοῖς ἕξῆς , ὥσπερ ἐπιλελησμένος ὧν ἐνταῦθα κατηγόρηκεν , τὸν αὐτὸν πειρᾶται διαβάλλειν ὡς ψιλὸν ἄνθρωπον τὸν Χριστὸν εἶναι λέγοντα .
ἑξῆς δὲ τοῖς προκειμένοις ἐπισυνάπτει πολλήν τινα καὶ μακρὰν φλυαρίαν , τά τε ὄντα τά τε μὴ ὄντα ἑαυτῷ συνείρων , μονονουχὶ κατὰ τοὺς φήσαντας τὰ χείλη ἡμῶν παρ ἡμῶν ἐστιν ·
τίς ἡμῶν κύριός ἐστιν  ;
δι  ὧν δείκνυται , καθὼς ἀρχόμενος ἔφην τοῦ συγγράμματος , ἐξ ὑπερβαλλούσης ἔχθρας τε καὶ μισαδελφίας ἐπιπηδήσας τῇ γραφῇ .
μεταβὰς δ ἐκ τούτων Ἀστέριον αὖθις τραγῳδεῖ , μακρὰν ἀποτείνων καὶ περὶ αὐτοῦ διήγησιν , ὅπως τε ἀποδημεῖ , καὶ ποῖ καὶ πότε καὶ πρὸς τίνας .
καὶ τούτου δὲ ἀφέμενος αὖθις ἐπὶ τὸν τοῦ θεοῦ ἄνδρα Παυλνον τρέπεται , ταῦτα γράφων αὐτοῖς ῥήμασιν τούτοις δὲ τοῖς ῥητοῖς καὶ ὁ τούτου πατὴρ πειθόμενος Παυλῖνος , τ αὐτὰ λέγειν τε καὶ γράφειν οὐκ ὀκνεῖ , ποτὲ μὲν δεύτερον θεὸν λέγων τὸν Χριστὸν καὶ τοῦτον ἀνθρωπικῶτερον γεχενῆσθαι θεόν , ποτὲ δὲ κτίσμα αὐτὸν εἶναι διοριζόμενος .
ὅτι δὲ τοῦθ οὕτως ἔχει , καὶ πρὸς ἡμᾶς ποτε , τὴν Ἀγκύραν διών , κτίσμα εἶναι τὸν Χριστὸν ἔφασκεν .
καὶ πάλιν μυθολογῶν διειλέχθαι τῷ Παυλίνῳ φησίν .
ἔπειτα διαβάλλει τὸν μακάριον ὡς θεοὺς πολλοὺς εἰρηκότα , καὶ καταλιπὼν τὸν Παυλῖνον πάλιν τῷ Εὐσεβίῳ σχολάζει φάσκων οὕτω δὲ καὶ Εὐσέβιος ὁ τῆς Καισαρείας γέγραφεν καὶ αὐτὸς τὴν αὐτὴν ἔχων Παυλίνῳ τε καὶ τοῖς ἔξωθεν περὶ θεῶν δόξαν .
γέγραφεν γὰρ οὐχ ὡς ὄντος μόνου θεοῦ , ἀλλ ἑνὸς ὄντος τοῦ μόνου ἀληθινοῦ θεοῦ .
ὅθεν τοίνυν μαθὼν καὶ ὁ Ἀστερίου πατὴρ Παυλῖνος νεωτέρους θεοὺς εἶναι ᾤετο .
καὶ ἐν τούτοις δὲ ὡς θεῶν δόξας εἰσάγοντας αἰτιᾶται , ἀρνούμενος αὐτὸς τὴν θεότητα τοῦ υἱοῦ .
καὶ παραθέμενος τὴν Εὐσεβίου λέξιν οὐ συνίησιν ὡς οὐκ ἦν αὐτοῦ ἡ τὸν πατέρα μόνον ἀληθινὸν θεὸν διδάσκουσα φωνή , τοῦ δὲ σωτῆρος ἡμῶν τοῦ εἰρηκότος  ἵνα γινώσκωσίν σε τὸν μόνον ἀληθινὸν θεόν  .
καὶ μεθ ἕτερα προστίθησιν λέγων ἐπεὶ πόθεν ἡμῖν ἐκ τῶν θείων δυνήσονται δεῖξαι ῥητῶν , ὅτι εἷς μὲν ἀγέννητος , εἷς δὲ γεννητὸς οὕτως , ὡς αὐτοὶ γεγεννῆσθαι αὐτὸν πεπιστεύκασιν , οὔ τε προφητῶν οὕτε εὐαγγελιστῶν ἢ ἀποστόλων τοῦτ εἰρηκότων 0 1 2 ;
εἶθ  , ὥσπερ ἐν ἄθλοις ἀπογραψάμενος ὁμοῦ πρὸς ἅπαντας δι απληκτίσασθαι , μεταβαίνει ἐπὶ τὸν Νάρκισσον καί φησιν ὥστε κ ἂν ἐκεῖνό τις λέγῃ , κατασκευάζων πρῶτον εἶναι θεὸν καὶ δεύτερον , ὡς Νάρκισσος αὐταῖς λέξεσιν γέγραφεν  οὐ δὲ γὰρ συγχωρεῖ ὁ λέγων  ποιήσωμεν ἄνθρωπον κατ εἰκόνα ἡμετέραν καὶ καθ ὁμοίωσιν   , ὅτι μὲν αὐτὸς καὶ ὁ πατὴρ αὐτοῦ δύο εἰσίν , αὐτοῦ τοῦ κυρίου μαρτυροῦντος καὶ τῶν ἁγίων γραφῶν ἐκ μέρους ἠκούσαμεν .
εἰ τοίνυν Νάρκισσος διὰ τοῦτο διαιρεῖν δυνάμει τὸν λόγον τοῦ πατρὸς ἐθέλοι , γνώτω ὅτι ὁ γράψας προφήτης ὡς τοῦ θεοῦ εἰρηκότος  ποιήσωμεν ἄνθρωπον κατ εἰκόνα ἡμετέραν καὶ καθ ὁμοίωσιν  , αὐτὸς γέγραφεν  καὶ ἐποίησεν ὁ θεὸς τὸν ἄνθρωπον  .
καὶ μεταβὰς ἀπὸ Ναρκίσσου ἐπὶ τὸν Ἀστέριον ταῦτα γράφει ἓν γὰρ εἶναι καὶ τ αὐτὸν Ἀστέριος κατὰ τοῦτο ἀπεφήνατο μόνον τὸν πατέρα καὶ τὸν υἱόν , καθ ὃ ἐν πᾶσιν συμφωνοῦσιν .
οὕτω γὰρ ἔφη ·
καὶ διὰ τὴν ἐν πᾶσιν λόγοις τε καὶ ἔργοις ἀκριβῇ συμφωνίαν  ἐγὼ καὶ ὁ πατὴρ ἕν ἐσμεν  .
καὶ πάλιν τοῦ Εὐσεβίου καθάπτεται λέγων ἄνθρωπον γὰρ τὸν σωτῆρα εἶναι βούλονται ·
δῆλον δὲ ἀφ ὧν πανούργως τὰ τοῦ ἀποστόλου ῥητὰ Εὐσέβιος πρὸς τὸ ἑαυτοῦ μετήνεγκεν βούλημα 0 .
ὡς γὰρ ἐκ παλαιᾶς τινος ὠδῖνος μεγίστην ἀποκυῆσαι βουλόμενος βλασφημίαν ,  ἐξέχεεν ἀπὸ τοῦ ἰδίου θησαυροῦ  κατὰ τὴν τοῦ σωτῆρος ῥῆσιν  τὸ πονηρόν  0 .
ἄνθρωπον γὰρ μόνον τὸν σωτῆρα δεῖξαι βουλόμενος , ὡς μέγιστον ἡμῖν ἀπόρρητον τοῦ ἀποστόλου ἀνακαλύπτων μυστήριον , οὕτως ἔφη ·
διὸ σαφέστατα καὶ ὁ θεῖος ἀπόστολος τὴν ἀπόρρητον ἡμῖν καὶ μυστικὴν παραδιδοὺς θεολογίαν βοᾷ καὶ κέκραγεν  εἷς ὁ θεός  , εἶτα μετὰ τὸν ἕνα θεόν φησιν  εῖς μεσίτης θεοῦ καὶ ἀνθρώπων , ἄνθρωπος Χριστὸς Ἰησοῦς  .
εἰ τοίνυν ἄνθρωπον αὐτὸν εἶναί φησιν τῇ κατὰ σάρκα αὐτοῦ μόνῃ προσέχων οἰκονομίᾳ , πάντως κ ἀκεῖνο συνομολογεῖ , τὸ μη δὲ ἔχειν ἐλπίδα ἐπ αὐτόν .
ἐπικατάρατος  0 ;
γὰρ  ἄνθρωπος  ὁ προφήτης Ἱερεμίας ἔφη  ὃς τὴν ἐλπίδα ἔχει ἐπ ἄνθρωπον  .
ὁρᾶς ὅπως ἡ κακία τυφλώττει .
τότε γοῦν αὐτὸς μαρτυρήσας θεὸν ὁμολογοῦντι τὸν υἱόν , μεμψάμενός τε ἐπὶ τούτῳ ὡς θεὸν οὐσίᾳ καὶ δυνάμει ὑφεστῶτα τὸν τοῦ θεοῦ λόγον εἰσάγοντι , νῦν τὸν αὐτὸν συκοφαντεῖ ὡς ψιλὸν ἄνθρωπον λέγοντα εἶναι τὸν Χριστόν , προφανῶς καταψευδόμενος ἔν τε οἷς εἴρηκεν καὶ ἐν οἷς ἑξῆς ἐπάγει αὐθις περὶ αὐτοῦ λέγων ἀλλ  ὁ προειρημένος , βραχέα τῶν ἁγίων προφητῶν φροντίσας , ὡς ἀπόρρητόν τινα καὶ λανθάνουσαν τοῦ ἀποστόλου θεολογίαν ἐξηχούμενος ,  εἷς θεὸς  0 ;
ἔφη  εῖς καὶ μεσίτης θεοῦ καὶ ἀνθρώπων , ἄνθρωπος Χριστὸς Ἰησοῦς  .
καὶ ὁ ταῦτα γράψας καὶ σφόδρα ἐπὶ τῷ μεμνῆσθαι τῶν γραφῶν μεγαλαυχῶν οὐκ ἐνενόησεν ὅτι ὁ τοῦτο γράψας ἁγιώτατος ἀπόστολος κ ἀκεῖνο γέγραφεν  ὃς ἐν μορφῇ θεοῦ ὑπάρχων οὐχ ἁρπαγμὸν ἡγήσατο τὸ εἶναι ἴσα θεῷ , ἀλλ ἐκένωσεν ἑαυτόν , μορφὴν δούλου λαβών , ἐν ὁμοιώματι ἀνθρώπου γενόμενος καὶ σχήματι εὑρεθεὶς ὡς ἄνθρωπος  .
ὁρᾷς ὅπως  ὥσπερ προϊδὼν τῷ πνεύματι τὴν τούτων κακουργίαν  ὁ ἱερὸς ἀπόστολος οὕτως ἐν ἑτέρῳ μέρει τὸ  ὡς ἄνθρωπος  ἔγραψεν καὶ  ἐν ὁμοιώματι ἀνθρώπου γενόμενος  , ἵνα παύσῃ αὐτῶν τὴν τοσαύτην βλασφημίαν 0 .
καὶ μεθ ἕτερα τὸν αὐτὸν συκοφαντεῖ ὧδέ πως πῶς οὖν τούτοις μὴ προσχὼν Εὐσέβιος μόνον ἄνθρωπον τὸν σωτῆρᾳ εἶναι βούλεται ;
οὐ φανερῶς μὲν τοῦτο λέγειν τολμῶν , τοῦτο δὲ βουλόμενος ὑπὸ τῶν ἰδίων ἐλέγχεται ῥήσεων .
καὶ ὁ ταῦτα εἰπὼν τὸν αὐτὸν κατεμέμφετο ὡς θεὸν ἀναγορεύοντα τὸν υἱόν , γράφων οὕτως διελεῖν γὰρ τὸν λόγον τοῦ θεοῦ τολμήσας , καὶ ἕτερον θεὸν τὸν λόχον ὀνομάσας , οὐσίᾳ τε καὶ δυνάμει διεστῶτα τοῦ πατρός , εἰς ὅσην βλασφημίαν ἐκπέπτωκεν .
25 τοσαῦτα καὶ τούτων ἔτι μακρῷ πλείονα , οὐ κατὰ μόνων τῶν ἐπισκόπων , ἀλλὰ καὶ κατὰ τῆς ὑγιοῦς καὶ ἐκκλησιαστικῆς πίστεως ἐκθέμενος Μάρκελλος , δῆλος ἂν εἴη ὁποίας αὐτὸς ὑπῆρχεν προαιρέσεως .
ὅτι δ οὐδὲν τῆς ἀληθείας ἔμελεν τῷ ἀνδρί , μάθοις ἂν αὐταῖς ἐντυχὼν ταῖς τῶν ἐπισκόπων ἐπιστολαῖς , ἐν αἷς εὑρήσεις αὐτὸν τὸ μὲν πᾶν σῶμα τῆς διανοίας τῶν λέξεων ἀκρωτηριάζοντα καὶ τὸν μὲν πάντα εἱρμὸν ἀποκρύπτοντα , ῥηματίων δὲ ἀντιλαμβανόμενον καὶ τούτων κακούργως ποιούμενον τὴν διαβολήν .
αὐτίκα γοῦν συκοφαντεῖ τὸν Εὐσέβιον ἐκ τοῦ προφανοῦς , ὡς ψιλὸν ἄνθρωπον τὸν Χριστὸν εἰρηκότα , ἐπειδὴ τῆς ἀποστολικῆς φωνῆς ἐν τῇ ἑαυτοῦ ἐπιστολῇ τὴν παράθεσιν πεποίηται , δι ἧς αὐτὸς εἶπεν ὁ ἀπόστολος  εἷς γὰρ ὁ θεός , εἷς καὶ μεσίτης θεοῦ καὶ ἀνθρώπων , ἄνθρωπος Χριστὸς Ἰησοῦς  .
ταύτην μὲν οὖν τὴν ἀποστολικὴν λέξιν ὡσανεὶ Εὐσεβίου οὖσαν , διαβέβληκεν μὴ συνιεὶς ὁ σοφώτατος ὅτι τὸν ἀπόστολον διέβαλλεν ·
τὰς δ αὐτοῦ φωνὰς τὰς ἐν τῇ αὐτῇ φερομένας ἐπιστολῇ , τάς τε ἐν τοῖς λοιποῖς αὐτοῦ συγγράμμασιν τοῖς εἰς τὰς θείας γραφὰς πεπονημένοις , ἃ δὴ κατὰ πάντα τόπον διαδέδοται , σιωπῇ παραδέδωκεν , κρύψας τῇ σιωπῇ ἃ μὴ ἦν συκοφαντεῖν .
τὸ ὅμοιον δ ἂν εὕροι τις αὐτὸν πεποιηκότα καὶ ἐπὶ τῶν λοιπῶν ὧν διαβέβληκεν γραμμάτων .
ἃ δή , λόγου συμμετρίας φειδόμενοι , τοῖς ἐθέλουσιν τὴν τούτων ἀκριβῆ ποιεῖσθαι διάγνωσιν παραχωρήσομεν , σπεύδοντες αὐτοὶ τὴν αὐτοῦ Μαρκέλλου περὶ τοῦ υἱοῦ τοῦ θεοῦ ξενοφωνίαν ἤδη λοιπὸν ἀποκαλύψαι , ὡς ἂν φανερὸν γένοιτο τοῖς πᾶσιν ὅπως αὐτὸς ἐφρόνει περὶ τοῦ υἱοῦ τοῦ θεοῦ .
τὴν τοῦ Γαλάτου πίστιν ἢ καὶ μᾶλλον τὴν ἀπιστίαν τὴν εἰς τὸν υἱὸν τοῦ θεοῦ 0 .
καιρὸς ἤδη καλεῖ μετὰ τὴν ἔκθεσιν τῶν ὑπ αὐτοῦ διαβληθέντων εἰς φῶς ἀγαγεῖν , καὶ τὴν χρόνοις μακροῖς ἐνδομυχήσασαν τῷ ἀνδρὶ κακοδοξίαν βραχὺ περιελθόντας τοῦ τῆς ἐπιστολῆς προσχήματος ἀπογυμνῶσαι .
δεῖξαί τε τοῖς πᾶσιν διὰ τῆς τῶν αὐτοῦ φωνῶν μαρτυρίας οἷός τις ὢν τῆς Χριστοῦ καθηγεῖτο ἐκκλησίας ἄνθρωπος μή τε εἶναι μή τε προϋφεστάναι μή τε ὅλως πώποτε υἱὸν ὑπάρξαι τῷ θεῷ πρὸ τοῦ τεχθῆναι διὰ τῆς παρθένου δοξάζων , αὐτὸ δὲ μόνον εἶναι λόγον φάσκων , συμφυᾶ τῷ θεῷ , ἀιδίως αὐτῷ συνόντα καὶ ἡνωμένον , οἷος ἂν εἴη καὶ ὁ ἐν ἀνθρώπῳ λόγος .
τούτῳ γὰρ αὐτὸς χρῆται τῷ παραδείγματι , λόγον εἶναι φήσας ἔνδον ἐν αὐτῷ τῷ θεῷ , ποτὲ μὲν ἡσυχάζοντα , ποτὲ δὲ σημαντικῶς ἐνεργοῦντα , μόνῃ τε ἐνεργείᾳ προϊόντα τοῦ πατρός , ὡς ἂν καὶ ἡμεῖς τι προστάττοντες ἐν τῷ λέγειν τι καὶ λαλεῖν ἐνεργήσαιμεν .
ὅτι δ οὐκ ἄν τις οὕτω γε εἴποι υἱὸν εἶναι τὸν σημαντικὸν καὶ ἐνεργητικὸν λόγον παντί τῳ δῆλον 0 .
ὁ δὲ τοῦτο δοὺς ἐπὶ τοῦ θεοῦ , οὐκ οἶδ ὅπως τὸν μὴ ὑφεστῶτα λόγον τὴν σάρκα ἀνειληφέναι καὶ ἐνεργῆσαι ἐν αὐτῇ φησιν καὶ τότε Χριστὸν γενέσθαι καὶ Ἰησοῦν καὶ βασιλέα καὶ εἰκόνα τοῦ θεοῦ καὶ ἀγαπητὸν καὶ υἱὸν δεδοξασμένον , καὶ δὴ καὶ πρωτότοκον πάσης κτίσεως , μὴ ὄντα πρότερον , τότε γενέσθαι καίπερ οὐχ ὑφεστῶτα ·
τὸ δὲ παράδοξον τοῦ λόγου , ἄρξασθαί γε ἀπὸ τετρακοσίων οὐ δὲ ὅλων ἐτῶν τούτων ἁπάντων καὶ πάλιν τούτων ἀθρόως παυθήσεσθαι μετὰ τὸν τῆς κρίσεως καιρόν , τοῦ μὲν λόγου ἑνουμένου τῷ θεῷ , ὡς μηδὲν ἕτερον εἶναι πλὴν τοῦ θεοῦ , τῆς δὲ σαρκὸς ἧς ἀνείληφεν ἐρήμου καταλειφθησομένης ὑπὸ τοῦ λόγου , ὡς μή τε τὸν υἱὸν τοῦ θεοῦ τότε ὑφεστάναι , μή τε τὸν υἱὸν τοῦ ἀνθρώπου ὃν ἀνείληφεν 0 1 .
καὶ δὴ εἰς τοῦτο τέλους καταστρέφει , ὥσπερ κεκωφωμένος καὶ μή τε τοῦ ἀγγέλου Γαβριὴλ ἀκούων , εὐαγγελιζομένου τὴν θεοτόκον σαφῶς τε καὶ διαρρήδην περὶ τοῦ ἐξ αὐτῆς τεχθησομένου καὶ  ἐκ σπέρματος Δαυὶδ κατὰ σάρκα  προελευσομένου φάσκοντος  ἰδοὺ συλλήψῃ ἐν γαστρὶ καὶ τέξῃ υἱόν , καὶ καλέσεις τὸ ὄνομα αὐτοῦ Ἰησοῦν .
οὗτος ἔσται μέγας καὶ υἱὸς ὑψίστου κληθήσεται , καὶ δώσει αὐτῷ κύριος ὁ θεὸς τὸν θρόνον Δαυὶδ τοῦ πατρὸς αὐτοῦ , καὶ βασιλεύσει ἐπὶ τὸν οἶκον Ἰακὼβ εἰς τοὺς αἰῶνας , καὶ τῆς βασιλείας αὐτοῦ οὐκ ἔσται τέλος  , μή τε Δανιὴλ τοῦ μεγάλου προφήτου τὰς φωνὰς συνιείς , αὐτὰ ταῦτα ἐπισφραγιζομένου δι ὧν ἐν θείῳ πνεύματι προεφώνει λέγων  καὶ ἰδοὺ μετὰ τῶν νεφελῶν τοῦ οὐρανοῦ υἱὸς ἀνθρώπου ἐρχόμενος ἦν , καὶ ἕως τοῦ παλαιοῦ τῶν ἡμερῶν ἔφθασεν ·
καὶ ἔμπροσθεν αὐτοῦ προσηνέχθη .
καὶ αὐτῷ ἐδόθη ἡἀρχὴ καὶ ἡ τιμὴ καὶ ἡ βασιλεία , καὶ πάντες οἱ λαοί , φυλαί , γλῶσσαι αὐτῷ δουλεύσουσιν ·
ἡ ἐξουσία αὐτοῦ ἐξουσία αἰώνιος ἥτις οὐ παρελεύσεται , καὶ ἡ βασιλεία αὐτοῦ οὐ διαφθαρήσεται  0 .
ἀλλ οὐ δὲ Ἡσαΐας αὐτὸν ἔπεισεν , περὶ τῆς ἀτελευτήτου βασιλείας τοῦ υἱοῦ τοῦ ἀνθρώπου ὧδε καὶ αὐτὸς θεσπίζων  ὅτι παιδίον ἐγεννήθη ἡμῖν , υἱὸς καὶ ἐδόθη ἡμῖν , οὗ ἡ ἀρχὴ ἐπὶ τοῦ ὤμου αὐτοῦ , καὶ καλεῖται τὸ ὄνομα αὐτοῦ μεγάλης βουλῆς ἄγγελος , θαυμαστὸς σύμβουλος , θεὸς ἰσχυρὸς ἐξουσιαστής , ἄρχων εἰρήνης , πατὴρ τοῦ μέλλοντος αἰῶνος 0 .
ἄξω γὰρ εἰρήνην καὶ ὑγίειαν αὐτῷ .
μεγάλη ἡ ἀρχὴ αὐτοῦ , καὶ τῆς εἰρήνης αὐτοῦ οὐκ ἔσται τέλος , ἐπὶ τὸν θρόνον Δαυὶδ καὶ ἐπὶ τὴν βασιλείαν αὐτοῦ , τοῦ κατορθῶσαι αὐτὴν καὶ ἀντιλαβέσθαι ἐν κρίματι καὶ ἐν δικαιοσύνῃ , ἀπὸ τοῦ νῦν καὶ εἰς τοὺς αἰῶνας  0 .
τούτοις γοῦν σύμφωνα ἦν καὶ ἅπερ ὁ Γαβριὴλ τὴν παρθένον εὐηγγελίζετο ,  εἰς τοὺς αἰῶνας  βασιλεύσειν τὸν ἐξ αὐτῆς λέγων  καὶ τῆς βασιλείας αὐτοῦ  μὴ ἔσεσθαι τέλος .
μάρκελλος δὲ ὅπως τούτοις ἅπασιν ἐναντία γράφειν ἐτόλμα , μάθοις ἂν ἐκ τῶν αὐτοῦ φωνῶν , δι ὧν ὁμοῦ τὴν θεότητα καὶ τὴν ἀνθρωπότητα τοῦ υἱοῦ τοῦ θεοῦ ἠρνεῖτο καινότερον ἢ κατὰ πᾶσαν ἄθεον αἵρεσιν 0 .
τῶν γὰρ ἑτεροδόξων οἱ μὲν μὴ προεῖναι μη δὲ προϋπάρχειν τὸν υἱὸν τοῦ θεοῦ φάντες , ἄνθρωπον εἶναι αὐτὸν τοῖς λοιποῖς ὅμοιον ὑποθέμενοι ἐξ ἀνθρώπου , υἱοθεσία τετιμῆσθαι αὐτὸν ἔφασαν , καὶ τοῦτο δόντες ἀθάνατον καὶ ἀτελεύτητον αὐτῷ τιμὴν καὶ δόξαν καὶ βασιλείαν αἰώνιον ὡμολογήκασιν ·
οἱ δὲ τὸν ἄνθρωπον ἀρνησάμενοι υἱὸν εἶναι θεοῦ θεὸν προόντα ὑπεστήσαντο .
ἀλλ οἱ μὲν τῆς ἐκκλησίας ἀλλότριοι μέχρι τοσούτου πλάνης ἤλασαν .
ὁ δὲ τῆς ἐκκλησίας τοῦ θεοῦ τοσούτοις καθηγησάμενος χρόνοις τὴν ὕπαρξιν ⟨ ἀν ⟩ αιρεῖ τοῦ υἱοῦ τοῦ θεοῦ , τῷ ⟨ τε ⟩ αὐτοῦ λειτουργήσας θυσιαστηρίῳ ἑαυτὸν μὲν αἰωνίου καὶ ἀθανάτου ζωῆς τεύξεσθαι τάχα που πιστεύει , τὸν δ ἀρχιερέα ταύτης ἀποστερεῖ .
ἔχομεν δὲ  ἀρχιερέα μέγαν  κατὰ τὸν ἀπόστολον  διεληλυθότα τοὺς οὐρανούς , Ἰησοῦν τὸν υἱὸν τοῦ θεοῦ  , ὃν οὔ τε προεῖναι οὔ τε προϋφεστάναι τολμᾷ λέγειν , ἀλλὰ μη δὲ ἔσεσθαι μη δὲ τοῖς ἁγίοις τοῦ θεοῦ συνέσεσθαι κατ αὐτὴν ἐκείνην τὴν ἐπαγγελίαν τῆς τῶν οὐρανῶν βασιλείας .
τηνικαῦτα γὰρ τῶν ἁγίων ἁπάντων μεθεξόντων τῆς τοῦ θεοῦ βασιλείας ἐν ἀφθάρτοις καὶ ἀθανάτοις σώμασιν , μόνον τὸν Χριστὸν καὶ τὴν σάρκα ἣν ἀνείληφεν ἀποστερεῖ αὐτῆς .
καὶ οὐ φρίττει τὸν ἀρχηγὸν τῆς ἀναστάσεως , τὸν τῆς αἰωνίου ζωῆς τοῖς πᾶσιν αἴτιον , ἐκπεσεῖσθαι τῆς βασιλείας οὐ μόνον .
ἀλλὰ καὶ αὐτῆς τῆς ζωῆς ἀποφαινόμενος 0 ·
ὥσπερ ἂν εἴ τις ὀφθαλμοὺς μὲν δῷ , φῶς δὲ τὸ τῆς τούτων χορηγὸν ἐκλάμψεως ἀνέλοι 0 .
καὶ οὔ τε ὁ τοσοῦτος τοῦ θεοῦ ἄγγελος Γαβριὴλ οὔ τε ὁ μέγας προφήτης Δανιὴλ , περὶ οὑ ἐλέχθη  μὴ σύ σοφώτερος εἶ τοῦ Δανιήλ 0 ;
οὔ τε ὁ τοσοῦτος Ἡσαΐας οὔ θ ὁ λοιπὸς τῶν προφητῶν χορὸς τοιαῦτα μὴ γράφειν μη δὲ φρονεῖν τὸν ἄνδρα ἔπεισαν , οὔτ  αὐτοὶ Ἰουδαῖοι , παρ οἷς ὁ προσδοκώμενος εἰσέτι νῦν Χριστός , ὃν Ἠλειμμένον καλεῖν εἰώθασιν , ἀγήρω τὴν βασιλείαν καὶ ἀ θάνατον ἕξειν ἐλπίζεται .
ἀλλὰ καὶ τούτων γέγονε χείρων ὁ καὶ εἰς τὴν ἀρχὴν ὁμοῦ καὶ εἰς τὸ τέλος τοῦ υἱοῦ τοῦ θεοῦ ἀσεβῆσαι τολμήσας ὃν οὐ δ αὐτὸς ὁ θεῖος ἀπόστολος κατεδυσώπησεν μὴ τοιαῦτα ἀσεβεῖν , ἄντικρυς λέγων  πιστὸς ὁ λόγος ·
εἰ γὰρ συναπεθάνομεν , καὶ συζήσομεν ·